Varkvleis-en-bloukaasburger met spek | SARIE
Varkvleis-en-bloukaasburger met spek	deur Barbara Joubert
Verhit oond tot 180 °C. Plaas 450 g varkmaalvleis in ’n mengbak. Druk die vleis van 2 varkworsies ook uit in die mengbak. Geur met sout en peper en meng alles goed saam. Voeg 100 g gekrummelde bloukaas en hand vol fyngekapte pietersielie by en meng deur. Vorm 6 patties.
Verhit sowat 15 ml olyfolie in ’n riffelpan. Braai patties tot net mooi bruin weerskante en plaas pan in oond. Oondbraai sowat 20 minute tot gaar. Halveer 6 repe strepiespek. Verhit sowat 30 ml olyfolie in ’n pan en braai spek tot bros.
Halveer 6 broodrolletjies. Sny 1 ui in dun skywe en plaas 2 skywe op onderste helfte van elke rolletjie. Plaas ’n gaar patty bo-op en dan 2 stukke gebraaide spek. Pak ’n bietjie vars bronkors (watercress) bo-op. Bedek met boonste helfte van rolletjie.